เขียนย่อหน้าเกี่ยวกับ 5 ปัจจัยการลงทุนที่น่าจับตามองในปี 2022
ในปี 2022 การลงทุนมีปัจจัยที่น่าจับตามองอยู่ 5 ปัจจัย เริ่มกันที่การกลายพันธ์ุของโควิด โดยเฉพาะสายพันธุ์โอมิครอน ที่อาจจะไม่ส่งผลกระทบทางเศรษฐกิจและเริ่มเห็นการฟื้นตัวทางเศรษฐกิจได้บ้าง ต่อมาปัญหาเงินเฟ้อ ในช่วงกลางปี 2022 เงินเฟ้อจะมีโอกาสถูกควบคุมหรือไม่ก็ได้ ทางด้านเศรษฐกิจจีน เมื่อเข้าสู่ช่วงเศรษฐกิจถดถอย จะเกิดการหยุดชะงักจากปัญหาวิกฤติอสังหาริมทรัพย์ การขาดแคลนพลังงาน และการคุมเข้มของรัฐบาลจีน ด้านการเมืองในยุโรป ในต้นปี 2022 จะมีการเลือกตั้งประธานาธิบดีทั้งในอิตาลีและฝรั่งเศส และสุดท้ายจะเป็นความเลื่อมล้ำทางการฟื้นตัวทางเศรษฐกิจ ซึ่งส่งผลให้ค่าเงินในบางประเทศเสื่อมค่าอย่างรุนแรง

บทเรียนจากย่อหน้านี้

5 ปัจจัยการลงทุนที่น่าจับตามองในปี 2022


1. โอมิครอน และการกลายพันธ์ุของโควิด
ยังไม่แน่ใจว่าโควิดจะสามารถกลายพันธุ์ได้อีกมากแค่ไหน คาดว่าจะมีการกลายพันธุ์เกิดขึ้นอีกในปี 2022 แต่ผลกระทบทางเศรษฐกิจจะลดน้อยลงเรื่อย ๆ ถึงแม้ความรุนแรงจะลดลงเรื่อย ๆ แต่มันก็มีผลต่อการฟื้นตัวทางเศรษฐกิจทั่วโลกอย่างแน่นอน โอกาสที่เฟดจะกลับมาใช้มาตรการกระตุ้นเศรษฐกิจอีกครั้งก็มีความเป็นไปได้ ซึ่งอาจจะส่งผลบวกต่อราคาทองคำในปี 2022


2. เงินเฟ้อพุ่งสู่ระดับสูงสุดในรอบ 40 ปี
ปี 2022 จะพบปัญหาเงินเฟ้ออย่างแน่นอน เพราะมองไปรอบตัว ถึงเศรษฐกิจจะไม่ค่อยดี แต่ข้าวของไม่ได้มีทีท่าว่าจะถูกลงเลย การที่เงินเฟ้อพุ่งแรงจนเศรษฐกิจโตตามไม่ทันจะทำให้ผู้บริโภครู้สึกว่าตัวเองกำลังซื้อของได้น้อยลง หรือจนลงนั่นเองทำให้ไม่อยากใช้จ่าย จนส่งผลต่อเศรษฐกิจถดถอยได้ มีโอกาส 50 / 50 ที่เงินเฟ้อจะถูกควบคุมไว้ได้ในกลางปี 2022 เพราะสหรัฐฯ อาจใช้อำนาจบางอย่างในการควบคุมราคาน้ำมันก็ได้ และหากทำสำเร็จเงินเฟ้อก็จะถูกควบคุมได้ไม่ยาก ถ้าควบคุมเงินเฟ้อได้ภายในกลางปี 2022 แบบนี้ส่งผลลบต่อราคาทองคำ อาจทำให้ทองคำเป็นขาลงได้เลย และในกรณีนี้หุ้นทั่วโลกจะได้รับผลบวกเต็ม ๆ


3. เศรษฐกิจจีนหยุดชะงักจากปัญหาวิกฤติอสังหาริมทรัพย์ การขาดแคลนพลังงาน และการคุมเข้มของรัฐบาลจีน
จีนกำลังเข้าสู่เศรษฐกิจถดถอย จากวิกฤติอสังหาริมทรัพย์ แต่จีนยังมีอาวุธทางการเงินอีกเยอะ เช่น อัตราดอกเบี้ยของจีนยังอยู่ที่ระดับ 3% กว่า ยังมีช่องว่างให้กดลงเพื่อกระตุ้นเศรษฐกิจได้อีกเยอะ หากเจอสภาวะถดถอยจริง ๆ ซึ่งจะเป็นผลดีต่อทองคำมาก ๆ เพราะในจังหวะที่เศรษฐกิจจีนถดถอย ก้จะทำให้เศรษฐกิจโลกถดถอยไปด้วย


4. ความวุ่นวายทางการเมืองในยุโรป จากการเลือกตั้ง ปธน.อิตาลี และ ปธน.ฝรั่งเศส ในช่วงต้นปี 2022
ในช่วงเวลาที่เศรษฐกิจอยู่ในความเครียด มักมาคู่กับการเมืองที่อ่อนแอ การเลือกตั้ง ปธน. ของ 2 ประเทศนี้ อาจมีส่วนทำให้เกิดเศรษฐกิจถดถอยได้ แต่อาจไม่กระทบทั่วโลกมากนัก เพราะไม่ใช้มหาอำนาจอย่างจีน อาจส่งผลต่อราคาทองในระยะสั้นเท่านั้น


5. ความเลื่อมล้ำทางการฟื้นตัวทางเศรษฐกิจ
ทำให้บางประเทศค่าเงินเสื่อมค่าอย่างรุนแรง นำไปสู่ประเด็นทางการเมือง เช่น ความวุ่นวายทางการเมืองในบราซิล, ประเด็นจีน-ไต้หวัน ในปี 2022 สาเหตุที่สกุลเงินในประเทศที่อ่อนแอจะถูกซ้ำเติม เนื่องจากการฟื้นตัวทางเศรษฐกิจในประเทศที่มีบริษัทเทคโนโลยีเยอะ ๆ จะฟื้นตัวได้ไวกว่า ส่วนประเทศที่ไม่มีธุรกิจยุคใหม่เลย จะเจอปัญหาหนี้ที่ทำให้การเติบโตหรือจะกู้เพิ่มขึ้นเป็นเรื่องยาก
การวิเคราะห์ทางการเงิน & เศรษฐศาสตร์การเงิน,ความรู้ทางการเงิน